section_heading: Povijest Hrvatske riječi
paragraph_text: Istoimeni tjednik u Subotici je izlazio od 1945. do 1956. godine. Odlukom Sreskog odbora Socijalističkog saveza radnog naroda Subotice (SSSRN) od 3. kolovoza 1956. tjednik Hrvatska riječ promijenio je naziv u Subotičke novine. Isti naziv imale su i novine koje je još 1920. godine pokrenuo subotički župnik i preporoditelj Blaško Rajić. Ove, novine ondašnji je jugoslavenski režim više puta zabranjivao pa su tijekom izlaženja mijenjale naziv. Jedno vrijeme su izlazile i kao Hrvatske novine.